《后庭宴 其二 岭南归棹苦雨，和罗弘载韵》
清代·董元恺

滚滚洪涛，潇潇暮雨。春云遮住春归路。片云岭外是江南，岭中尚隔千重雾。

长年稳挂轻帆，欲趁东风飞去。滩高溜急，不放扁舟度。

共是别离人，又添肠断句。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。